সুপ্রিম কোর্টের বিচারপতি সূর্যকান্তকে ‘NALSA’র চেয়ারম্যান হিসেবে মনোনয়ন রাষ্ট্রপতির

ওয়েবডেস্ক: সুপ্রিম কোর্ট (Supreme Court) বিচারপতি সূর্যকান্তকে (Justice Suryakant) (ন্যাশনাল লিগাল সার্ভিসের অথরিটি (Nalsa)’র চেয়ারম্যান হিসেবে মনোনয়ন রাষ্ট্রপতি দ্রৌপদী মুর্মুর (President Draupadi Murmu) ।

১৯৮৭ সালের লিগ্যাল সার্ভিসেস অথরিটিজ অ্যাক্ট অনুসরণে আইন ও বিচার মন্ত্রকের তরফে রাষ্ট্রপতির এই মনোনয়ন সম্পর্কিত নির্দেশিকা প্রকাশ।

উল্লেখ্য, সুপ্রিম কোর্টের দ্বিতীয় সিনিয়র বিচারপতিকে নালসার এক্সিকিউটিভ চেয়ারম্যান হিসেবে নির্বাচন করা হয়ে থাকে।

আরও পড়ুন: নতুন ঋণের জন্য IMF-এ দরবার পাকিস্তানের, ভারতের তীব্র আপত্তি

বর্তমান নালসা এক্সিকিউটিভ চেয়ারম্যান বিচারপতি বি আর গাভাই ১৪ মে সুপ্রিম কোর্টের প্রধান বিচারপতি পদে অভিষিক্ত হতে চলেছেন। কারণ, ১৩ মে অবসর নিচ্ছেন প্রধান বিচারপতি সঞ্জীব খান্না।

প্রসঙ্গত বিচারপতি সূর্যকান্ত বর্তমানে সুপ্রিম কোর্ট লিগ্যাল সার্ভিসেস কমিটির চেয়ারপার্সন।

উল্লেখ্য, সমাজের দুর্বল, পিছিয়ে পড়া সমাজকে বিনামূল্যে আইনি পরিষেবা দিতে প্রদান ও শান্তিপূর্ণ মামলা নিষ্পত্তির জন্য লোক আদালত আয়োজনে ১৯৮৭ সালে আইনি পরিষেবা কর্তৃপক্ষ আইনের অধীনে জাতীয় আইনি পরিষেয়া কর্তৃপক্ষ গঠিত হয়েছে। সম্প্রতি নালসা (Nalsa) মণিপুর সমস্যা সমাধানে সাহায্য করার জন্য বিভিন্ন পদক্ষেপ নিয়েছে। রাজ্যের বিভিন জেলায় আইনি পরিষেবা ক্যাম্প স্থাপন করে যেখানে ক্ষতিগ্রস্ত মানুষজন আইনি সহায়তা পেতে পারে। ইম্ফল পূর্ব, ইম্ফল পশ্চিম এবং উখরুল জেলায় নতুন আইনি সহায়তা ক্লিনিকও চালু করেছে।

দেখুন আরও খবর-